ધર્મગુરુ કે સંતની પધરામણી કરવાથી ઘર પવિત્ર થાય છે એમ જો આપણે માનતા હોઈએ તો ક્યાંક કશુંક કાચું કપાયું છે. માત્ર ભગવા કે સફેદ કપડાંને નમવાનું હોય તો બેટર એ છે કે એને હેન્ગર પર લટકાવીને નમીએ. એની અંદર રહેલા માણસને એના વસ્ત્રને કારણે નહીં, એના વિચારને કારણે નમવાનું હોય છે. આપણે બધા જ જૂના-પુરાણા, રૂઢિચુસ્ત, રીતિરિવાજોને આપણા સંસ્કાર માની બેઠા છીએ, પરંતુ કર્મકાંડ કે વિધિવિધાન એ સંસ્કાર નથી.